stanford-oval/wikipedia huggingface dataset:
Tarija

| San Bernardo de la Frontera de Tarija |
| --- | --- |

 lippu:  vaakuna
 San Bernardo de la Frontera de Tarija
 Koordinaatit: 21°32′S, 64°44′W 
Valtio:  Bolivia
Departementti:  Tarija
Maakunta:  Cercado
Korkeus:  1874 m
Väkiluku (2010):  194 300
 
 www.tarija.gob.bo 
Infobox OKVirheellinen NIMI-arvo: 
Tarija eli San Bernardo de Tarija on kaupunki Tarijan departementissa, Etelä-Boliviassa. Sen asukasluku on 194 300 (2010).
Kaupunki perustettiin 4. kesäkuuta 1574 nimellä Villa de San Bernardo de la Frontera de Tarixa. Se on nimetty Francisco de Tarijan mukaan. Ilmasto ja maaperä ovat sopivat viinin viljelyyn.[lähde? ]
Siirtomaatyylinen Catedral Metropolitana valmistui 1810.
Aiheesta muualla

Kuvia tai muita tiedostoja aiheesta Tarija Wikimedia Commonsissa
Talliumtetrakloroauraatti

| Tallium(I)tetrakloroauraatti> Ominaisuudet |
| --- | --- |
Molekyylikaava:  Tl[AuCl4]
Moolimassa:  543,16 g/mol
Ulkomuoto:  keltainen kiteinen aine
Talliumtetrakloroauraatti (Tl[AuCl4]) on tallium- ja tetrakloroauraatti-ionien muodostama epäorgaaninen yhdiste, jossa tallium on hapetusluvulla +I. Talliumtetrakloroauraatti on kiinteänä keltaista kiteistä ainetta, jonka kiteet ovat kidejärjestelmältään monokliinisiä. Rakenteeltaan talliumtetrakloroauraatti on samankaltainen kuin rubidiumtetrakloroauraatti (Rb[AuCl4]).
Talliumtetrakloroauraattia voidaan valmistaa talliumhydroksidin (TlOH) ja tetraklorokultahapon (H[AuCl4]) välisellä reaktiolla. Reaktiossa saostuu tummanruskeaa sakkaa, jonka joukkoon lisätään tislattua vettä. Jätettäessä sakan ja tislatun veden seos seisomaan talliumtetrakloroauraatti kiteytyy siihen keltaisina kiteinä.
Svenska folkskolans vänner

Svenska folkskolans vänner rf (lyh. SFV) on suomenruotsalainen yhdistys, joka on perustettu 1882 edistämään suomenruotsalaisten koulutusta ja sivistystä.
Historia

Yhdistyksen perusti Vilhelm Grefberg. Kun Suomeen oli tullut oppivelvollisuus vuonna 1921, yhdistyksen tehtävänä on ollut tukea yksityisiä ruotsinkielisiä kansakouluja ja lasten päiväkoteja seuduilla, joilla ruotsin kieli on vähemmistöasemassa. Nykyisin yhdistys ylläpitää myös ruotsinkielisiä kansankorkeakouluja ja ammattikoulutusta Axxell Utbildning Ab:n puitteissa. Yhdistys omisti kustantamo Schildts förlagin, ja sillä on huomattava omaisuus. Yhdistys innostaa ja tukee myös yksityishenkilöitä palkinnoilla ja stipendeillä.
Toiminta

Tukiyhdistyksellä Understödsföreningen för Svenska folkskolans vänner rf:llä on noin 7 000 henkilöjäsentä. Emoyhdistyksen Svenska folkskolans vänner rf:n jäseneksi kutsuu sen hallitus, jäseniä on noin 400..
Yhdistys on julkaissut vuosittain vuodesta 1886 vuosikirjaa SFV-kalendern. Vuodesta 2015 neljästi vuodessa ilmestyvän jäsenlehden nimi on SFV-magasinet. Svenska folkskolans vänner on julkaissut vuodesta 2009 alkaen verkossa ollutta hakuteosta Uppslagsverket Finland, joka on lukijoiden käytössä maksutta. Vuosina 1922–2015 yhdistys julkaisi jäsenlehteä Svenskbygden.
Omistuksia

Yhdistys on Veritas Eläkevakuutuksen seitsemänneksi suurin osakkeenomistaja 7,32 prosentin osuudella
Jaetut avustukset

Yhdistys jakoi vuonna 2023 noin 2,2 miljoonaa euroa avustuksina, palkintoina ja stipendeinä.
Aiheesta muualla

Svenska folkskolans vänner. Yhdistyksen verkkosivusto.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Svenska folkskolans vänner
Käännös suomeksi
Tlemcenin yliopisto

| Tlemcenin yliopisto> Université (Abou Bekr Belkaid) Tlemcen جامعة أبي بكر بلقايد |
| --- | --- |
  
 Tlemcenin yliopiston 2. kampuksen rakennus.
Perustettu:  1989
Tyyppi:  julkinen
Opiskelijoita:  42 407
Sijainti:  Tlemcen, Tlemcenin maakunta  Algeria
Sivusto:  univ-tlemcen.dz
Tlemcenin yliopisto (ransk. Université Tlemcen, Université Abou Bekr Belkaid Tlemcen, arab. جامعة أبي بكر بلقايد‎, engl. University of Tlemcen, Abou Bakr Belkaïd University of Tlemcen) on  Algerian luoteisosan Tlemcenin maakunnan noin 140 000 asukkaan (2008) Tlemcenin kaupungissa toimiva julkinen yliopisto. Se perustettiin vuonna 1974 ja sai vuonna 1989 yliopiston aseman.
Tlemcenin yliopistossa opiskeli vuonna 2017 noin 42 000 opiskelijaa. Pääopetuskieli on ranska.
Tlemcenin yliopisto luetaan Afrikan kärkipään yliopistoihin. Esimerkiksi THE-yliopistoranking luokitteli yliopiston vuoden 2018 listallaan jaetulle 11. sijalle Afrikassa ja jaetulle 801.–1000. sijalle maailmassa. Espanjalaisessa Webometrics-rankingissa Tlemcenin yliopisto ylsi vuonna 2018 Afrikan yliopistojen 59. sijalle ja maailmanlistan sijalle 2 577.
Aiheesta muualla

Kuvia tai muita tiedostoja aiheesta Tlemcenin yliopisto Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Université Abou Bekr Belkaid Tlemcen
Käännös suomeksi
Talvi-iltain tarinoita

| Talvi-iltain tarinoita> Vinterqvällar |
| --- | --- |
 Talvi-iltain tarinoiden vuoden 1996 painoksen kansikuva
Alkuperäisteos
Kirjailija:  Zachris Topelius
Kieli:  ruotsi
Julkaistu:  1850–1879
Suomennos
Suomentaja:  suomentaja
Julkaistu:  1880-luvulla ja 1920-lopulla
Löydä lisää kirjojaKirjallisuuden teemasivulta
Talvi-iltain tarinoita (ruots. Vinterqvällar) on Zachris Topeliuksen historiallisten novellien kokoelma. Novellit on ensin julkaistu erillisinä kolmen vuosikymmenen kuluessa vuosina 1850–1879 ja yhteisessä Vinterqvällar-nimisessä sarjassa vuosina 1880–1897 Bonnierin kustantamana. Joidenkin novellien suomennokset on julkaistu jo 1880-luvulla (suomentaja Aatto Suppanen) ja osa vasta 1920-luvun lopulla.
Useat novelleista on rakennettu tietyn historiallisen tapahtuman ympärille. Kertomusten juoni perustuu osittain kuvitteellisiin henkilöihin ja heidän romanttisiin vaiheisiinsa. Koska Topelius pyrki maantieteen ja historian popularisointiin, voisi ajatella, että hän on sepittänyt juonen saadakseen lukijat omaksumaan novellin tietosisällön.
Novellit sidoksittain

Tässä oleva jaottelu pohjautuu 1890-luvun painoksiin. Novelleja on julkaistu monenlaisina yhdistelminä. Muutamia niistä on suomeksi ilmestynyt yksittäisteoksinakin (ainakin Kuninkaan hansikas, Linnaisten kartanon viheriä kamari, Suomen herttuatar ja Jungarin taru).
Osa 1
Kuninkaan hansikas.  (Historiallinen kertomus Kustaa III:n ajalta, ruots. Konungens handske)  Suomentanut Ilmari Jäämaa. Tukholma:  Bonnier, 1880.
Linnaisten kartanon viheriä kamari.  (Littow-suku 1830-luvulla Linnaisten säteritilalla, ruots. Gröna kammaren i Linnais gård)  Suomentanut Aatto Suppanen. Tukholma:  Bonnier, 1880.
Visentti Aallonhalkoja.  (Entiset luokkatoverukset tapaavat Helsingissä 1840-luvulla, ruots. Vincent Vågbrytaren)  Suomentanut Ilmari Jäämaa. Tukholma:  Bonnier, 1880.
Aulangon pastorinvaali.  (Rovasti Ödmarkin elämänvaiheet ja kilpailu hänen virkansa jatkajasta 1850-luvulla, ruots. Pastorsvalet i Aulango)  Suomentanut Aatto Suppanen. Tukholma:  Bonnier, 1880.
Osa 2
Mirabeau täti.  (Täti hovineitinä kuningatar Fredrika Dorotea Vilhelminan palveluksessa 1700-luvun lopussa,  ruots. Tant Mirabeau)  Tukholma:  Bonnier, 1880.
Nuoruuden unelmia.  (Kuvaus Kustaa II Aadolfin nuoruuden ajalta ja kuninkaan rakkaustarina Kirsti Flemingin kanssa, ruots. Ungdomsdrömmar)  Tukholma:  Bonnier, 1881.
Vernan ruusut.  (Kustaa III sotajalalla vuonna 1789, Anjalan liitto, nuoren upseerin rakkaustarina ja rokokoon elämäniloa, ruots. Vernas rosor)  Tukholma:  Bonnier, 1881.
Osa 3
Jungarin taru.  (Monisatavuotinen tarina Jungarin suvusta, jota seuraa kirkonkirous, ruots. Ljungars saga)  Suomentanut Helmi Krohn. Tukholma:  Bonnier, 1896.
Osa 4
Rautakylän vanha paroni.  (Jääretki vuonna 1838 Näsijärvellä ja Drakenhjelmin suvun omistama kartano, ruots. Gamla baron på Rautakylä)  Suomentanut Helmi Krohn. Tukholma:  Bonnier, 1897.
Sumutarinoita.  (Laivamatka Helsinki–Tallinna–Lyypekki 1800-luvun höyrylaivakaudella ja laivan matkustajien profiileja)  Tukholma:  Bonnier, 1897.
Suomen herttuatar.  (Porvaristyttö Eva Merthenin ja venäläisarmeijan päällikön James Keithin rakkaustarina Turussa pikkuvihan aikana. Teoksen ensipainos Hertiginnan af Finland (1850) oli ensimmäinen suomalainen historiallinen romaani)  Helsingfors:  Wasenius, 1850, 1897.
Kulta-aave.  (Tosipohjainen kuvaus Gråbergin ja Halmin kauppiassukujen kilpailusta pohjalaisessa kaupungissa 1800-luvun alussa, ruots. Det gyllene spöket)  Tukholma:  Bonnier, 1897.
Triathlon kesäolympialaisissa 2008

2008 kesäolympialaisten triathlonin kilpailut käytiin 18. (naiset) ja 19. elokuuta (miehet). Kilpailupaikkana toimi Ming Tomb Reservoir lähimaastoineen. Olympiatriathlon käytiin ns. sprinttimatkoilla, jotka ovat neljäsosan alkuperäisen triathlonin pituudesta.
Mitalistit

| Kilpailu: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| Naiset |  Emma Snowsill | 1.58.27,66 |  Vanessa Fernandes | 1.59.34,63 |  Emma Moffatt | 1.59.55,84 |
| Miehet |  Jan Frodeno | 1.48.53,28 |  Simon Whitfield | 1.48.58,47 |  Bevan Docherty | 1.49.05,59 |
Aiheesta muualla

Karsinnat: Miehet, Naiset
Triathlon olympialaisissa
1896–1996 •
2000 •
2004 •
2008 •
2012 •
2016 •
2020 •
2024
Kesäolympialaisten 2008 lajit ja kilpailutapahtumat
Ammunta | Baseball | Jalkapallo | Jousiammunta | Judo | Koripallo | Käsipallo | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Pöytätennis | Ratsastus | Softball | Soutu | Sulkapallo | Taekwondo | Tennis | Triathlon  | Taitouinti | Uimahypyt | Uinti  | Vesipallo | Voimistelu | Yleisurheilu
Turkestanin autonominen sosialistinen neuvostotasavalta

Turkestanin ASNT:n lippu vuosina 1919-1921
Turkestanin ASNT:n lippu vuosina 1921-1923
Turkestanin autonominen sosialistinen neuvostotasavalta (Turkestanin ASNT) oli Neuvostoliiton varhainen hallintoalue Keski-Aasiassa. Se muodostettiin 30. huhtikuuta 1918 Venäjän keisarikuntaan kuuluneesta Turkestanin aluepiiristä. Turkestanin ASNT:n asukasluku oli noin 5 miljoonaa ja sen pääkaupunki oli Taškent.
Turkestanin ASNT ei ollut pitkäikäinen, sillä 27. lokakuuta 1924 se lakkautettiin ja jaettiin tuolloin perustettujen Turkmenistanin SNT:n, Uzbekistanin SNT:n, Tadžikistanin ASNT:n sekä Karakirgiisien ja Karakalpakkien autonomisten alueiden kesken. Tämä jako oli osa Neuvostoliittoon kuuluneen Keski-Aasian uudelleenjakoa kansallisuuksien mukaan.
Tariel Nikoleišvili

| Tariel Nikoleišvili> Henkilötiedot |
| --- | --- |
Syntynyt: 6. huhtikuuta 1991 (ikä 33)
Kansalaisuus:   Venäjä
Kyokushin-ottelija
Aktiivisena:  2008–2011
Pituus:  173 cm
Paino:  92 kg
Painoluokka:  raskassarja
Kätisyys:  oikea
| Mitalit> Maa:   Venäjä.Miesten kyokushin karate.World Open  | Mitalit> Maa:   Venäjä.Miesten kyokushin karate.World Open  | Mitalit> Maa:   Venäjä.Miesten kyokushin karate.World Open  | Maa:   Venäjä> Miesten kyokushin karate. |
| --- | --- | --- | --- |
|  Kultaa | Tokio 2011 | avoin |  |
| EM-kilpailut  | EM-kilpailut  | EM-kilpailut  |  |
|  Kultaa | Bukarest 2010 | -90 kg |  |
| Japanin mestaruuskilpailut  | Japanin mestaruuskilpailut  | Japanin mestaruuskilpailut  |  |
|  Kultaa | Osaka 2010 | -85 kg |  |
| Japanin mestaruuskilpailut  | Japanin mestaruuskilpailut  | Japanin mestaruuskilpailut  |  |
|  Kultaa | 2010 | avoin |  |
| Venäjän mestaruuskilpailut  | Venäjän mestaruuskilpailut  | Venäjän mestaruuskilpailut  |  |
|  Kultaa | 2008 | -90 kg |  |
|  Kultaa | 2010 | +90 kg |  |
|  Pronssia | 2009 | +90 kg |  |
| Ukrainan Cup  | Ukrainan Cup  | Ukrainan Cup  |  |
|  Kultaa | 2008 | -90 kg |  |
Tariel Gelajevitš Nikoleišvili (ven. Тариел Гелаевич Николеишвили, s. 6. huhtikuuta 1991) on venäläinen karateka, jolla on georgialaisia sukujuuria. Hän saavutti Kyokushinin maailmanmestaruuden 2011 ja on voittanut myös Euroopan raskaansarjan mestaruuden.
Karate

Nikoleišvili voitti Venäjän raskaansarjan mestaruuden 2008 kohdattuaan loppuottelussa Maxim Gusevin.
2009 Nikoleišvili siirtyi ottelemaan superraskaaseen sarjaan ja saavutti pronssia Venäjän mestaruuskisoissa.
2010 oli Nikoleišvilille menestyksekäs vuosi voitettuaan ensin Venäjän mestaruuden superraskaassasarjassa. Hän voitti loppuottelussa Goderzi Kapanadzen. Alku kesästä Nikoleišvili saavutti myös Euroopan raskaansarjan mestaruuden Romaniassa, voitettuaan loppuottelussa Mirel Iacobin. Turnauksen jälkeen hän otteli Japanin raskaansarjan mestaruudesta, jossa Nikoleišvili onnistui etenemään loppuotteluun saakka. Hän voitti mestaruuden Zenjūrō Moria vastaan käydyssä loppuottelussa. Loppuvuodesta 2010 Nikoleišvili voitti myös avoimessa luokassa käydyn Japanin mestaruuskilpailut. Hän voitti loppuottelussa Moriyoshi Juron.
Marraskuussa 2011 Nikoleišvili voitti avoimessa painoluokassa käydyn maailmanmestaruuden. Turnaus kesti kolme päivää, jossa oli osallisena 192 ottelijaa 120 eri maasta. Nikoleišvili voitti neljännesvälierissä Zahari Damjanovin yhden jatkoerän jälkeen tuomariäänin. Välierissä hän voitti puolestaan Goderzi Kapanadzen kahden jatkoerän jälkeen tuomariäänin 4–1. Loppuottelussa Nikoleišvili kohtasi hallitsevan maailmanmestarin Ewerton Teixeira. Nikoleišvili voitti kahden jatkoerän jälkeen tuomariäänin 3–0. Hänestä tuli samalla nuorin Kyokushinin maailmanmestaruuden voittanut ottelija ollessaan vasta 20-vuotias.
Nikoleišvili suoritti Kyokushinin sadan miehen kumiten 2014. Hän sai tulokseksi 21 voittoa suoralla pisteellä tai kahdella puolipisteellä, 30 voittoa tuli puolipisteellä, 13 voittoa kaikin tuomariäänin. Hänelle kirjattiin 27 tasapeliä ja yhdeksän tappiota tuomariäänin.
Time (The Alan Parsons Projectin kappale)

| ”Time” The Alan Parsons Project |
| --- | --- | --- |

Singlen tiedot
 Albumilta: The Turn of a Friendly Card
 B-puoli: ”The Gold Bug”
 Julkaistu: 1981
 Formaatti: 7" single
 Tuottaja(t): Alan Parsons
 Tyylilaji: soft rock, balladi
 Kesto: 05.04 (albumiversio) 04.11 (singleversio)
 Levy-yhtiö: Arista Records
The Alan Parsons Projectin muut singlet
| ”Games People Play” 1980 | ”Time” 1981 | ”Snake Eyes” 1981 |
Time on englantilaisen rockyhtye The Alan Parsons Projectin kappale vuonna 1980 julkaistulta albumilta The Turn of a Friendly Card. Hidastempoinen ja haikea balladi oli ensimmäinen The Alan Parsons Projectin kappale, jonka perustajajäsen Eric Woolfson lauloi.
”Time” julkaistiin singlenä vuonna 1981. Kappale menestyi listoilla hyvin ja siitä muodostui eräs yhtyeen suurimmista hiteistä. Billboardin Hot 100 -listalla kappale oli parhaimillaan sijalla 15 ja Cash Boxin listalla sijalla 14. Billboardin mukaan kappale oli koko vuoden 48. suosituin single ja Cash Boxin mukaan 94. suosituin.
Taustaa

”Time” merkittiin muiden The Alan Parsons Projectin kappaleiden tavoin yhtyeen keulahahmojen Eric Woolfsonin ja Alan Parsonsin kirjoittamaksi. Se oli ensimmäinen kappale, jonka Woolfson myös lauloi; aiemmin yhtye oli käyttänyt vierailevia laulajia. Woolfson: ”Löysimme itsemme Pariisista eikä muita laulajia ollut saatavilla. Suostuttelin Alanin antamaan minulle mahdollisuuden sillä ymmärryksellä, että jos hän ei pitäisi lopputuloksesta, hän voisi myöhemmin korvata sen uudella lauluraidalla.”
Laulajaksi pääseminen merkitsi Woolfsonin pitkäaikaisen toiveen toteutumista, ja hän lauloi myös yhtyeen myöhemmät hitit ”Eye in the Sky” ja ”Don’t Answer Me”. Parsons: ”Pitkään työnsin [Woolfsonin] syrjään, vaikka hän lauloikin aina demoversioilla. Ajattelin, ettei hänen pitäisi laulaa [The Alan Parsons] Projectin kappaleita, mutta hän puhui minut ympäri. Selvästikin olin väärässä, sillä siitä eteenpäin hän lauloi kaikki isot hitit.”
Arvioita

AllMusic-sivuston Mike DeGagnen mukaan ”Time” on samoihin aikoihin singlenä julkaistun ”Games People Playn” ohella The Alan Parsons Projectin koko tuotannon paras kappale. Myös Classic Rock Review -sivustolla Ric Albano kehuu ”yhtyeen parhaisiin balladeihin” lukeutuvaa kappaletta.
ProgArchives-sivustolla Bob Moore huomauttaa ”Timen” muistuttavan Pink Floydin samannimistä kappaletta, jota Parsons oli ollut äänittämässä.
Kokoonpano

| --- | --- |
 Yhtyeen jäsenet Alan Parsons – taustalaulu, tuottaja, äänittäjä, säveltäjä  Eric Woolfson – laulu, koskettimet, säveltäjä, sanoittaja, vastaava tuottaja :  Sessiomuusikot Ian Bairnson – kitara  Stuart Elliott – rummut  David Paton – basso
Tekevän mylly

Tekevän mylly
Tekevän mylly on toiminnassa oleva vuonna 1921 rakennettu kulttuurihistoriallisesti merkittävänä kohteena suojeltu vesimylly ja sahalaitos Pyhäjoen kunnassa Yppärijoen etelärannalla Pohjois-Pohjanmaalla. Kyläläiset ovat yhteisvoimin pitäneet sitä kunnossa.
Tuhkamedestäjä

| Tuhkamedestäjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Medestäjät Nectariniidae
Suku::  Kaunomedestäjät Cinnyris
Laji::  fuscus
Kaksiosainen nimi
 Cinnyris fuscus  (Vieillot, 1819) 
Synonyymit
 Nectarinia fusca 
Infobox OKNimi-testi OKIUCN-testi OK: 
Tuhkamedestäjä (Cinnyris fuscus) on medestäjien heimoon kuuluva varpuslintu.
Levinneisyys

Tuhkamedestäjää tavataan Angolassa, Botswanassa, Namibiassa ja Etelä-Afrikassa. Lajia on kuvattu paikallisesti yleiseksi, ja sen kannankehitys on vakaa. Se on luokiteltu elinvoimaiseksi.
Triathlon kesäolympialaisissa 2004

Triathlon
Vuoden 2004 kesäolympialaisten triathlon järjestettiin 25. – 26. elokuuta 2004 Vouliagmeni Olympic Centressä Ateenassa. Tämä oli toinen kerta kun laji oli mukana olympialaisten ohjelamassa. Mukana oli sata osallistujaa (50 miestä ja naista) 33 eri maasta.
Matkat olivat:
1 500 metrin uinti
40 kilometrin pyöräily
10 kilometrin juoksu
Mitalistit

| Kilpailu: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| Naiset |  Kate Allen | 2.04.43,45 |  Loretta Harrop | 2.04.50,17 |  Susan Williams | 2.05.08,92 |
| Miehet |  Hamish Carter | 1.51.07,72 |  Bevan Docherty | 1.51.15,60 |  Sven Riederer | 1.51.33,26 |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Uusi-Seelanti | 1 | 1 | 0 | 2 |
| 2. |  Itävalta | 1 | 0 | 0 | 1 |
| 3. |  Australia | 0 | 1 | 0 | 1 |
| 4. |  Sveitsi | 0 | 0 | 1 | 1 |
| 4. |  Yhdysvallat | 0 | 0 | 1 | 1 |
Triathlon olympialaisissa
1896–1996 •
2000 •
2004 •
2008 •
2012 •
2016 •
2020 •
2024
2004 kesäolympialaisten kilpailutapahtumat
Ammunta
|
Baseball
|
Jalkapallo
|
Jousiammunta
|
Judo
|
Koripallo
|
Käsipallo
|
Lentopallo
|
Maahockey
|
Melonta
|
Miekkailu
|
Nykyaikainen viisiottelu
|
Nyrkkeily
|
Paini
|
Painonnosto
|
Purjehdus
|
Pyöräily
|
Pöytätennis
|
Ratsastus
|
Softball
|
Soutu
|
Sulkapallo
|
Taitouinti
|
Taekwondo
|
Tennis
|
Triathlon
|
Uimahypyt
|
Uinti
|
Vesipallo
|
Voimistelu
|
Yleisurheilu
Tuberkuliini

Tuberkuliini on tuberkkelibasilleista tehty, valkuaisaine-, nukleiinihappo- ja polysakkaridipitoinen valmiste, jota käytetään toteamaan tuberkuloosin ja tuberkkelibasillien elimistössä tuottamaa herkistymistä. Se saadaan tuberkuloosibakteeriseoksesta kuumentamalla ja tappamalla bakteerit. Ensimmäisenä sen eristi ja nimesi vuonna 1890 saksalainen lääkäri Robert Koch, joka oli huomannut vuonna 1882, että tuberkuloosin aiheuttaa bakteeri. Hänen toivonsa, että tuberkuliinia voisi käyttää tuberkuloosilääkkeenä, osoittautui turhaksi, mutta huomattiin, että sitä voidaan käyttää tuberkuloosin toteamiseen. Tuberkuliinia voidaan käyttää sekä ihoon hieromalla (salvakoe) että ihon sisälle ruiskuttamalla (Mantoux'n koe). Kummassakin tapauksessa kolmen vuorokauden sisällä ilmenee, onko kyseisellä potilaalla tuberkuloosi. Tuberkuliinia käytetään myös eläinlääketieteessä.
Tuberkuliinin tunnus anatomis-terapeuttis-kemiallisessa lääkeluokituksessa (ATC) on V04CF01.
Aiheesta muualla

Lääkealan turvallisuus- ja kehittämiskeskus Fimea, ATC-luokitus: Tuberkuliini[vanhentunut linkki]
Terveyskirjasto, lääketieteen sanasto: Tuberkuliini
Tuhkaminivetti

| Tuhkaminivetti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Käpinkäiset Campephagidae
Suku::  Minivetit Pericrocotus
Laji::  divaricatus
Kaksiosainen nimi
 Pericrocotus divaricatus  (Raffles, 1822) 
Katso myös
   Tuhkaminivetti Wikispeciesissä   Tuhkaminivetti Commonsissa 
Infobox OKNimi-testi OKIUCN-testi OK: 
Tuhkaminivetti (Pericrocotus divaricatus) on käpinkäisten heimoon kuuluva varpuslintu.
Levinneisyys

Tuhkaminivettiä tavataan pesivänä Kiinan itäosissa, Venäjän kaakkoisosissa, Korean niemimaalla ja Japanissa sekä talvehtivana Intiassa ja Kaakkois-Aasiassa. Lajin kannankehitys on vakaa, ja se on luokiteltu elinvoimaiseksi.
Taliesin (täsmennyssivu)

Taliesin voi viitata seuraaviin:
Taliesin, walesilainen bardi ja runoilija
Taliesinin tarina, walesilainen kansantaru
Taliesin, ranskalainen muusikko
Taliesin Jaffe, yhdysvaltalainen näyttelijä ja käsikirjoittaja
Taliesin, Frank Lloyd Wrightin suunnittelema rakennus
Taliesin West, Frank Lloyd Wrightin suunnittelema rakennus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Taliesin”, voi hakea sivunnimihaulla, laajalla sivunnimihaulla tai tekstihaulla.
Sátoraljaújhely

| Sátoraljaújhely |
| --- | --- |
 Näkymä kaupunkiin.
 lippu:  vaakuna
 Sátoraljaújhely
 Koordinaatit: 48°23′39″N, 21°39′22″E 
Valtio:  Unkari
Alue:  Pohjois-Unkari
Lääni:  Borsod-Abaúj-Zemplén
Seutukunta:  Sátoraljaújhely
Pinta-ala:  
 – Kokonaispinta-ala:  73,47 km²
Väkiluku (2009):  16 299
 – Väestötiheys:  221,8 as./km²
Aikavyöhyke:  UTC+1
 – Kesäaika:  UTC+2
 
 http://www.satoraljaujhely.hu/ 
Infobox OKVirheellinen NIMI-arvo: 
Sátoraljaújhely [ˈʃaːtorɒljɒˌuːjhɛj] (slovakiksi Nové Mesto pod Šiatrom, saks. Neustadt am Zeltberg) on kaupunki Unkarin Borsod-Abaúj-Zemplénin läänissä. Sátoraljaújhely sijaitsee Pohjois-Unkarissa lähellä Slovakian rajaa ja 82 kilometriä läänin pääkaupungista Miskolcista.
Sátoraljaújhelyssa on 16 299 asukasta (2009) ja sen pinta-ala on 73,47 neliökilometriä. Kuningas Tapani V myönsi sille kaupunkioikeudet vuonna 1261. Samoihin aikoihin paikalle rakennettiin linna.
Trianonin rauhassa vuonna 1920 viidesosa kaupungin väestöstä ja neljäsosa maa-alasta siirtyi osaksi Tšekkoslovakiaa.
Aiheesta muualla

Kuvia tai muita tiedostoja aiheesta Sátoraljaújhely Wikimedia Commonsissa
Matkaopas aiheesta Sátoraljaújhely Wikivoyagessa (englanniksi)
Kaupungin verkkosivusto
Sátres

| Sátres Σάτρες |
| --- | --- |
 Kunnallisyksikön sijainti
 Sátres
 Koordinaatit: 41°14′36″N, 25°2′49″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Xánthi
Kunta:  Mýki
Hallinto:  
 – Asutustyyppi:  kunnallisyksikkö, entinen kyläkunta, kylä
 – Kallikrates-koodi:  060304
Väkiluku (2011):  483
 – Kylä:  189
Aikavyöhyke:  UTC+2
 – Kesäaika:  UTC+3
Rekisterikilpi:  AH
Infobox OKVirheellinen NIMI-arvo: 
Sátres (kreik. Σάτρες) on Kreikan kylä sekä samanniminen Mýkin kunnan kunnallisyksikkö (Δημοτική Ενότητα Σατρών, Dimotikí Enótita Satrón) ja entinen itsenäinen kyläkunta. Se sijaitsee Xánthin alueyksikössä Itä-Makedonian ja Traakian alueella. Koko kunnallisyksikön väkiluku on 483 ja varsinaisen Sátresin kylän väkiluku 189 (vuonna 2011).
Sátresin kylä sijaitsee linnuntietä noin 19 kilometriä koilliseen Xánthista. Sátresin kunnallisyksikkö käsittää Mýkin kunnan itäosan Bulgarian vastaisella rajalla. Sátres oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Mýkin kuntaan yhdessä Kotýlin ja Thérmesin kanssa, jolloin se muuttui uuden kunnan kunnallisyksiköksi.